# **PËRDORIMI I MEDIAVE SOCIALE NË BIZNES**

|  |
| --- |
| **Moduli me pak fjalë** |
| Nxënësit hulumtojnë se si bizneset përdorin mediat sociale për të promovuar produktet dhe shërbimet e tyre ndërkombëtarisht. Nxënësit gjithashtu zbatojnë aktivitete të mediave sociale në një biznes për të përmbushur këto kërkesa. |
| **Prezantimi i modulit** |
| Uebsajtet e mediave sociale janë një mënyrë shumë e njohur për njerëzit që të komunikojnë dhe të ndajnë informacion ndërkombëtarisht, si dhe me miqtë e familjen. Në mbarë botën njerëzit shpenzojnë shumë kohë në uebsajte të mediave sociale që u japin bizneseve mundësi për të ndërvepruar me njerëzit, për shembull për të promovuar biznesin e tyre ndërkombëtarisht, për të inkurajuar njerëzit që të vizitojnë uebsajtet e tyre të tregtisë dhe të blejnë e ofrojnë shërbimin ndaj klientit. Ju mund të familjarizoheni me mediat sociale për përdorim personal dhe në këtë njësi do të zbuloni se si mund të përdoret në një kontekst biznesi.Ju do të hulumtoni uebsajte të ndryshme të mediave sociale, mënyrat në të cilat ato mund të përdoren dhe kurthet e mundshme kur i përdorni për qëllime biznesi. Ju do të zhvilloni një plan për të përdorur strategjitë e mediave sociale për qëllime biznesi për të arritur objektiva specifike. Më pas do të zbatoni planin, duke zhvilluar dhe postuar përmbajtje dhe duke ndërvepruar me të tjerët. Së fundmi, ju do të mblidhni të dhëna për përdorimin e mediave sociale në biznes dhe do të rishikoni efektivitetin e përpjekjeve tuaja.Të kuptuarit se si të përdoren mediat sociale për qëllime biznesi është e dobishme për punësimin në teknologjinë e informacionit dhe në një sërë sektorësh biznesi. Gjithashtu, aftësitë e mediave sociale janë të lidhura ngushtë me zhvillimin e aplikacioneve në ueb dhe celular. Kjo njësi ju jep një pikënisje për përparimin në role të tilla si specialisti i mediave sociale, zhvilluesi i përmbajtjes dhe zhvilluesi i uebit. |

|  |
| --- |
| **Rezultatet e mësimnxënies 1 (RM1): Nxënësi hulumton ndikimin e mediave sociale në mënyrat në të cilat bizneset promovojnë produktet dhe shërbimet e tyre.** |
| **RM1-1 Uebsajtet e mediave sociale** |
| **RM1-2 Përdorimi i mediave sociale nga bizneset** |
| **RM1-3 Rreziqet dhe çështjet** |
| **Kriteret e vlerësimit (performancës), njohuritë, shkathtësitë dhe kompetencat për RM1** |
| Kalon (K) | Me meritë (M) | i/e Dalluar (D) |
| **RM1.K1** Shpjegoni mënyrat e ndryshme në të cilat një biznes mund të përdorë mediat sociale.**RM1.K2.** Shpjegoni profilet e audiencës së uebsajteve të ndryshme të mediave sociale. | **RM1.M1** Vlerësoni mënyrat e ndryshme në të cilat një biznes mund të përdorë mediat sociale për të tërhequr një audiencë të synuar. | **RM1.D1** Vlerësoni përdorimin e mediave sociale nga bizneset për të bashkëvepruar me klientët dhe për të promovuar produktet ose shërbimet tek një audiencë e synuar. |
| **Rezultatet e mësimnxënies 2 (RM2): Nxënësi zhvillon një plan për të përdorur mediat sociale në një biznes për të përmbushur kërkesat** |
| **RM2-1 Proceset e planifikimit të mediave sociale** |
| **RM2-2 Kërkesat e biznesit ndërkombëtar** |
| **RM2-3 Planifikimi dhe publikimi i përmbajtjes** |
| **RM2-4 Zhvillimi i një komuniteti online** |
| **RM2-5 Zhvillimi i një politike të mediave sociale** |
| **RM2-6 Rishikimi dhe përpunimi i planeve** |
| **Kriteret e vlerësimit (performancës), njohuritë, shkathtësitë dhe kompetencat për RM2** |
| Kalon (K) | Me meritë (M) | i/e Dalluar (D) |
| **RM2.K3** Hartoni një plan për të përdorur mediat sociale në një biznes për të përmbushur kërkesat e tij.**RM2.K4.** Rishikoni planin me të tjerët në mënyrë që të identifikoni dhe informoni përmirësimet. | **RM2.M2** Arsyetoni vendimet e marra të planifikimit, duke treguar se si plani do të përmbushë qëllimin dhe kërkesat e biznesit. | **RM2. RM3.D2** Vlerësoni planin dhe përdorimin e mediave sociale kundrejt kërkesave të biznesit.**RM2.RM3.D3.** Demonstroni përgjegjësi individuale, kreativitet dhe efektivitet vetë-menaxhimi në planifikimin dhe përdorimin e mediave sociale në një kontekst biznesi. |
| **Rezultatet e mësimnxënies 3 (RM3): Nxënësi zbaton përdorimin e mediave sociale në një biznes** |
| **RM3-1 Krijimi i llogarive dhe profileve** |
| **RM3-2 Krijimi dhe publikimi i përmbajtjes** |
| **RM3-3 Zbatimi i ndërtimit të një komuniteti online** |
| **RM3-4 Mbledhja dhe analiza e të dhënave** |
| **RM3-5 Aftësitë, njohuritë dhe sjelljet** |
| **Kriteret e vlerësimit (performancës), njohuritë, shkathtësitë dhe kompetencat për RM3** |
| Kalon (K) | Me meritë (M) | i/e Dalluar (D) |
| **RM3.K5** Krijoni përmbajtje të lidhura me biznesin duke përdorur veçori të përshtatshme të mediave sociale që plotësojnë kërkesat e planit.**RM3.K6** Rishikoni të dhënat e marra mbi përdorimin dhe ndërveprimin e mediave sociale. | **RM3.M3** Optimizoni përmbajtjen, formatin dhe veçoritë e mediave sociale që plotësojnë kërkesat e planit. | **RM2. RM3.D2** Vlerësoni planin dhe përdorimin e mediave sociale në një biznes kundrejt kërkesave të tij.**RM2.RM3.D3.** Demonstroni përgjegjësi individuale, kreativitet dhe efektivitet vetë-menaxhimi në planifikimin dhe përdorimin e mediave sociale në një kontekst biznesi. |